En større redningsaktion blev sat i gang mandag aften efter en melding om en kvinde, der forsvandt fra en bro i Løgstør.

Omkring klokken 22 mandag aften fik Nordjyllands Politi en anmeldelse om, at der var set en kvinde forsvinde fra en bro på havnen i Løgstør. Derfor blev der sat en større redningsaktion i gang med både helikopter, hunde og beredskabet. Ifølge meldingen havde et vidne set en kvinde på en af broerne, der går over Frederik den Syvendes Kanal i Løgstør, og pludselig var hun forsvundet. Trods længere tids eftersøgning fandt man ikke nogen kvinde, og der er heller ikke nogle meldinger om forsvundne personer.